proxectonos/corpus_dominio_legal_administrativo_tmp huggingface dataset:
EXTRACTO da Resolución do 16 de marzo de 2022 pola que se dá publicidade do Acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta Empresas 2022), cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (código de procedemento IG622A).
Instituto Galego de Promoción Económica — III. Outras disposicións — 17/03/2022

BDNS (Identif.): 615424.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Beneficiarias
Poderán ser beneficiarias destas axudas as empresas que cumpran os seguintes requisitos:
a) Que cumpran coa definición de peme segundo o anexo I do Regulamento nº 651/2014 da Comisión.
b) Que teñan algún centro de traballo radicado na Comunidade Autónoma de Galicia, e que teñan no devandito centro, antes da solicitude de axuda, polo menos tres traballadores por conta allea.
c) Que estean dadas de alta en programas avanzados do Igape de apoio á internacionalización con informe positivo emitido a partir do 1 de xaneiro de 2013. A solicitude de alta en programas avanzados do Igape de apoio á internacionalización deberá facerse antes do remate do prazo de presentación de solicitudes de axuda, a través do procedemento do Igape IG192.
d) Que estean ao día das súas obrigas coa Facenda pública estatal, coa Comunidade Autónoma de Galicia e coa Seguridade Social.
e) Que teñan capacidade administrativa, financeira e operativa para cumprir as condicións da axuda.
Segundo. Obxecto
As axudas concédense en réxime de concorrencia competitiva e teñen por obxecto incentivar a realización de accións de promoción exterior xeradoras de vantaxes competitivas que incidan na proxección e posicionamento das empresas galegas nos mercados internacionais.
Terceiro. Bases reguladoras
Resolución do 16 de marzo de 2022 pola que se dá publicidade do Acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta Empresas 2022), cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (código de procedemento IG622A).
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 06.A1.741A.7708, por un importe de 3.500.000 € con cargo ao exercicio 2022 e de 2.000.000 € con cargo ao exercicio 2023.
Quinto. Prazo de presentación de solicitudes
O prazo de presentación de solicitudes será de 45 días hábiles contados desde o día seguinte ao da publicación da resolución de convocatoria no Diario Oficial de Galicia.
Santiago de Compostela, 16 de marzo de 2022
RESOLUCIÓN do 4 de marzo de 2022, da Dirección Xeral de Relacións Laborais, pola que se publican as subvencións concedidas en virtude da Orde do 26 de abril de 2021 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2021 (códigos de procedemento TR357C, TR357D e TR357B).
Consellería de Emprego e Igualdade — III. Outras disposicións — 17/03/2022

De conformidade co disposto no artigo 15 da Lei 9/2007, do 13 de xuño, de subvencións de Galicia, resólvese publicar as subvencións concedidas que se indican no anexo a esta resolución.
Finalidade da subvención: esta orde ten por obxecto a concesión de axudas e incentivos a pemes, incluídas persoas traballadoras autónomas con persoas traballadoras a cargo, para:
Liña I: elaboración e implantación de plans de igualdade.
Liña II: conciliación.
– Subliña 1: incentivos para fomento do teletraballo.
– Subliña 2: incentivos para fomento da flexibilidade horaria.
– Subliña 3: axudas para os investimentos tendentes a garantir e mellorar o dereito á conciliación da vida familiar e laboral.
Liña III: certificacións de RSE.
Norma reguladora: Orde do 26 de abril de 2021 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2021 (códigos de procedemento TR357C, TR357D e TR357B) (
Diario Oficial de Galicia
núm. 87, do 10 de maio).
Aplicación orzamentaria:
Liña I: 11.03.324A.474.1
Liña II, subliña 1: 11.03.324A.474.0
Liña II, subliña 2: 11.03.324A.474.0
Liña II, subliña 3: 11.03.324A.771.0
Liña III: 11.03.324A.474.1
Crédito orzamentario: 2.613.000,00 €, que se distribúen en:
Liña I: 689.500,00 €.
Liña II, subliña 1: 247.500,00 €.
Liña II, subliña 2: 747.500,00 €.
Liña II, subliña 3: 619.000,00 €.
Liña III: 309.500,00 €.
Santiago de Compostela, 4 de marzo de 2022
RESOLUCIÓN do 9 de marzo de 2022, da Secretaría Xeral Técnica da Consellería de Sanidade, pola que se dá publicidade da encomenda de xestión á Empresa de Transformación Agraria, S.A., S.M.E., M.P. (Tragsa), como medio propio personificado, para a execución das obras de apuntalamento do edificio do Hospital Gil Casares en Santiago de Compostela.
Consellería de Sanidade — III. Outras disposicións — 17/03/2022

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da Resolución do conselleiro de Sanidade e presidente do Servizo Galego de Saúde, do 8 de marzo de 2022, pola que se encomenda á Empresa de Transformación Agraria, S.A., S.M.E., M.P. (Tragsa), como medio propio personificado, a execución das obras de apuntalamento do edificio do Hospital Gil Casares en Santiago de Compostela.
– Actividades:
Obras urxentes na estrutura metálica dos piares de fachada, que se atopa en avanzado estado de corrosión, con perdas de sección, mesmo con ausencia de material nalgúns casos. A causa da perda de capacidade portante da estrutura e degradación continua, ao estaren os devanditos piares extradorsados en ladrillo, existe o risco de caída de cascallos debido á expansión dos perfís metálicos polos procesos de corrosión.
As actividades inclúen a realización das seguintes tarefas:
a) Creación dun perímetro de seguridade a 3 metros das fachadas para evitar a posible caída de cascallos. Este perímetro realizarase en todo o ámbito das ampliacións, dado que hai distintos puntos onde poden desprenderse fragmentos de fachada.
b) Colocación de redes de seguridade contra a caída de cascallos na entrada ao semisoto e restrinxir o tráfico da dita saída, aínda que se deberá manter operativa xa que se trata dun percorrido de evacuación.
c) Instalación dun pórtico de seguridade entre os piares 44 e 41 para xerar un paso seguro desde o patio interior en caso de emerxencia.
d) Apuntalamento do pano comprendido entre os piares 36-37-38-39-40-41 (xunto ao edificio orixinal), dado que son os piares máis afectados pola corrosión.
– Natureza e alcance da xestión encomendada: a Lei 14/2013, do 26 de decembro, de racionalización do sector público autonómico, regula a colaboración no ámbito do sector público autonómico, partindo dos principios de colaboración, cooperación e asistencia recíprocas co fin de garantir a eficacia do sector público e o uso eficiente dos recursos públicos. Así mesmo, introduce no seu artigo 8 o concepto de autoprovisión de bens e servizos dentro do propio sector público.
O artigo 10 da citada lei recolle os instrumentos e procedementos para facer efectivos os principios de cooperación, colaboración e asistencia, entre os que se atopan as encomendas de xestión, reguladas especificamente no artigo 13, que remite á Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: o encargo terá unha duración dun ano a partir da súa aprobación.
Santiago de Compostela, 9 de marzo de 2022
CORRECCIÓN DE ERROS. Resolución do 18 de febreiro de 2022 pola que se ordena a publicación do Acordo do Consello da Xunta de Galicia do 17 de febreiro de 2022 polo que se aproba a modificación da relación de postos de traballo referente ao proceso de funcionarización de postos de traballo de persoal laboral da Xunta de Galicia correspondente á administración especial da Administración xeral da Comunidade Autónoma de Galicia e as clasificacións na escala de facultativos (especialidades de medicina, psicoloxía, pedagoxía), escala técnica de facultativos (especialidades de enfermaría, educadores, fisioterapia, traballo social, terapeuta ocupacional), escala de axentes técnicos facultativos (especialidade de educación infantil) e escala de auxiliares de clínica; así como a modificación da relación de postos de traballo da Administración xeral da Comunidade Autónoma de Galicia referente ao proceso de funcionarización, aprobada polo Acordo do 24 de xuño de 2021.
Consellería de Facenda e Administración Pública — III. Outras disposicións — 17/03/2022

Advertido erro na Resolución do 18 de febreiro de 2022, publicada no DOG núm. 36, do martes 22 de febreiro de 2022, cómpre facer a oportuna corrección:
No anexo I:
• Nos postos de traballo coa denominación «DIRECTOR/A ADMINISTRADOR/A» e «DIRECTOR/A DE CENTRO SOCIAL», na súa columna Corpo/escala, onde di: «EBS», debe dicir: «EMS».
• Na páxina 12512, ao posto PS.C99.10.000.32001.421 debe suprimírselle a observación «DISPOSICIÓN TRANSITORIA 10ª (1ª PARTE) DO V CONVENIO COLECTIVO ÚNICO DO PERSOAL LABORAL DA XUNTA DE GALICIA.».
• Na páxina 12540, no posto TR.C99.40.402.32001.007. EDUCADOR/A, na columna Complem. específico, onde di: «13.151,88», debe dicir: «7.926,80».
• Nos postos de «EDUCADOR/A» e nun posto de «EDUCADOR/A COORDINADOR/A», da Consellería de Política Social, na columna Complem. específico, onde di: «9.706,34», debe dicir: «9.734,34».
No anexo III:
• Na páxina 12564 cómpre engadir a seguinte subalínea:
b) bis. Escala de técnicos facultativos, especialidade de educadores, con destino nas xefaturas territoriais, centros de menores, centros de atención a persoas con discapacidades, complexos de atención de menores, casas da xuventude e centros ocupacionais.
Para os postos da escala de técnicos facultativos, especialidade de educadores, con destino nas xefaturas territoriais, centros de menores, centros de atención a persoas con discapacidades, complexos de atención de menores, casas da xuventude, centros ocupacionais, establécese un nivel 20 de complemento de destino e 22 de específico, máis un incremento do complemento específico de 28 euros anuais.
CORRECCIÓN DE ERROS. Resolución do 22 de decembro de 2021 pola que se aproban as bases reguladoras e se convoca unha bolsa de formación en estudos relacionados co dereito administrativo (código de procedemento PR770F).
Escola Galega de Administración Pública — III. Outras disposicións — 18/03/2022

Advertido erro na referida resolución, publicada no
Diario Oficial de Galicia
número 12, do 19 de xaneiro de 2022, cómpre facer a seguinte corrección:
– Na páxina 2668, onde di: «A valoración máxima que se debe acadar cos criterios expostos, en fase previa á entrevista, será de 32 puntos, sendo necesario obter un mínimo de 17 puntos para pasar á fase de entrevista (...)», debe dicir: «A valoración máxima que se debe acadar cos criterios expostos, en fase previa á entrevista, será de 32 puntos, sendo necesario obter un mínimo de 10 puntos para pasar á fase de entrevista (...)».
CORRECCIÓN DE ERROS. Resolución do 22 de decembro de 2021 pola que se aproban as bases reguladoras e se convoca unha bolsa de formación para a xestión de procesos de avaliación e calidade (código de procedemento PR770P).
Escola Galega de Administración Pública — III. Outras disposicións — 18/03/2022

Advertido erro na referida resolución, publicada no DOG número 12, do 19 de xaneiro de 2022, cómpre facer a seguinte corrección:
– Na páxina 2691, onde di: «(...) A valoración máxima que se acadará cos criterios expostos, en fase previa á entrevista, será de 32 puntos, e será necesario obter un mínimo de 17 puntos para pasar á fase de entrevista (...)», debe dicir: «(...) A valoración máxima que se acadará cos criterios expostos, en fase previa á entrevista, será de 32 puntos, e será necesario obter un mínimo de 10 puntos para pasar á fase de entrevista (...)».
EXTRACTO da Resolución do 17 de marzo de 2022 pola que se establecen as bases reguladoras para a concesión, en réxime de concorrencia non competitiva, da tarxeta Bono turístico #QuedamosenGalicia22 e se procede á súa convocatoria para o ano 2022 (código de procedemento TU985D).
Axencia Turismo de Galicia — III. Outras disposicións — 18/03/2022

BDNS (Identif.): 615672.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro.
Persoas beneficiarias
1. Poderán ser beneficiarias deste Bono turístico #QuedamosenGalicia22 as persoas físicas maiores de idade que estean empadroadas nun municipio da Comunidade Autónoma de Galicia.
2. Cada persoa física unicamente poderá solicitar e ser adxudicataria dun Bono turístico #QuedamosenGalicia22.
3. Non poderán solicitar nin ser beneficiarias desta nova edición do Bono turístico #QuedamosenGalicia22 as persoas que xa resultaron beneficiarias na segunda edición do Bono turístico #QuedamosenGalicia21.
Segundo.
Obxecto e réxime
Estas bases reguladoras teñen por obxecto establecer as condicións polas que se rexerá a concesión do Bono turístico #QuedamosenGalicia22. Este bono turístico consistirá nunha tarxeta prepagamento para a súa utilización nos establecementos e/ou para as prestacións turísticas ofertadas polas empresas adheridas ao programa Bono turístico #QuedamosenGalicia22 e que se atopan publicadas na web da Axencia Turismo de Galicia no portal promocional de Turismo de Galicia, https://www.turismo.gal/quedamosengalicia22
Terceiro.
Bases reguladoras
Resolución do 17 de marzo de 2022 pola que se establecen as bases reguladoras para a concesión, en réxime de concorrencia non competitiva, da tarxeta Bono turístico #QuedamosenGalicia22 e se procede á súa convocatoria para o ano 2022 (código de procedemento TU985D).
Cuarto.
Importe
O crédito necesario para o cofinanciamento das tarxetas do Bono turístico #QuedamosenGalicia22 financiarase con cargo á aplicación orzamentaria 05.A2.761A.480.0, código de proxecto 2020 00001, do vixente orzamento da Axencia Turismo de Galicia, polo importe total máximo de 1.500.000 €, mediante os correspondentes libramentos á entidade colaboradora, Abanca Corporación Bancaria, S.A., sen prexuízo de ulteriores variacións producidas como consecuencia da existencia dunha maior dispoñibilidade orzamentaria, nomeadamente, polo financiamento que poidan achegar outras administracións a este programa, de conformidade co disposto no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, o que poderá dar lugar á posibilidade de atender novas solicitudes.
Quinto.
Prazo de presentación de solicitudes
O prazo para a presentación de solicitudes desta convocatoria comezará ás 00.00 horas do día 21 de marzo e rematará o día 2 de maio de 2022.
Sexto.
Vixencia do programa
A vixencia do programa estenderase ata o 31 de decembro de 2022.
Santiago de Compostela, 17 de marzo de 2022
EXTRACTO da Resolución do 8 de marzo de 2022 pola que se aproban as bases reguladoras de subvencións, en réxime de concorrencia competitiva, á creación escénica e se convocan para o ano 2022 (código de procedemento CT403B).
Axencia Galega das Industrias Culturais — III. Outras disposicións — 18/03/2022

BDNS (Identif.): 614859.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións http://www.pap.minhap.gob.es/bdnstrans/index
Primeiro. Persoas beneficiarias
Persoas físicas (autónomas) ou xurídicas privadas, e as súas asociacións, así como as sociedades civís e comunidades de bens –ou calquera outra agrupación de persoas sen personalidade xurídica propia–, así como as unións temporais de empresas, dedicadas profesionalmente á produción de actividade escénica, que desenvolvan maioritariamente a súa actividade na Comunidade Autónoma de Galicia.
Segundo. Finalidade
Fixar as bases que regularán o réxime de subvencións establecidas pola Agadic para contribuír á promoción da creatividade escénica, no marco das competencias deste organismo, e proceder á súa convocatoria para o ano 2022.
Terceiro. Bases reguladoras
Resolución do 8 de marzo de 2022 pola que se aproban as bases reguladoras de subvencións, en réxime de concorrencia competitiva, á creación escénica e se convocan para o ano 2022 (código de procedemento CT403B).
Cuarto. Importe
O importe global máximo das subvencións anteriormente detalladas será de 800.000 euros, suma que irá con cargo á aplicación orzamentaria 10.A1.432B.770.0 do orzamento de gastos da Agadic, código de proxecto 2010-00005, distribuído entre as anualidades 2022, 2023 e 2024: 200.000 euros con cargo ao exercicio 2022, 500.000 euros con cargo ao exercicio 2023 e 100.000 con cargo ao exercicio 2024.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo expira o último día do mes.
Santiago de Compostela, 8 de marzo de 2022
EXTRACTO da Resolución do 7 de marzo de 2022, da Secretaría Xeral de Medios, pola que se aproban as bases reguladoras para a concesión de axudas económicas en réxime de concorrencia non competitiva, destinadas a empresas xornalísticas e de radiodifusión, e se convocan para o ano 2022 (código de procedemento PR852A).
Vicepresidencia primeira e Consellería de Presidencia, Xustiza e Turismo — III. Outras disposicións — 18/03/2022

BDNS (Identif.): 614848.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. De acordo co establecido no Decreto 71/1999, do 18 de marzo, as beneficiarias destas axudas serán as empresas xornalísticas que publiquen ou difundan informacións, programas, artigos, reportaxes, colaboracións ou seccións que cumpran co obxecto destas axudas e co resto dos requisitos establecidos nesta resolución.
2. As empresas beneficiarias deben acreditar un cadro medio de traballadores en alta de polo menos cinco traballadores e elaborar e difundir toda ou parte da súa produción informativa de forma específica no territorio da comunidade autónoma no ano natural anterior ao da convocatoria.
3. Quedan excluídas da concesión de axudas:
a) As empresas que emitan a través do sinal de televisión.
b) As entidades sen personalidade xurídica e/ou sen ánimo de lucro.
Segundo. Obxecto
1. Esta resolución ten por obxecto establecer subvencións ás empresas xornalísticas que, estando debidamente inscritas no Rexistro Mercantil ou no que corresponda segundo a forma empresarial que adopten, realicen a súa actividade informativa orientada a alentar a defensa da identidade de Galicia, a promoción dos seus valores, a normalización da lingua e a defensa da súa cultura, e efectuar a convocatoria para o ano 2022.
2. O procedemento de concesión destas subvencións tramitarase en réxime de concorrencia non competitiva.
Terceiro. Bases reguladoras
As bases reguladoras están establecidas na Resolución do 7 de marzo de 2022 pola que se aproban as bases reguladoras para a concesión de axudas económicas en réxime de concorrencia non competitiva, destinadas a empresas xornalísticas e de radiodifusión, e se convocan para o ano 2022.
Cuarto. Importe
A concesión das axudas reguladas nesta resolución financiarase con cargo ás aplicacións 04.20.151A.470.1, polo importe de 790.000,00 euros, e 04.20.461A.470.1, polo importe de 1.186.777,00 euros, dos orzamentos xerais da Comunidade Autónoma para o ano 2022, sen prexuízo de ulteriores variacións producidas como consecuencia dunha maior dispoñibilidade orzamentaria nos termos do artigo 31.2 da Lei 9/2007, do 13 de xuño, de subvencións de Galicia.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 7 de marzo de 2022
EXTRACTO da Resolución do 8 de marzo de 2022 pola que se establecen as bases, en réxime de concorrencia competitiva, de subvencións a salas de artes escénicas de titularidade privada e se convocan para o ano 2022 (código de procedemento CT402D).
Axencia Galega das Industrias Culturais — III. Outras disposicións — 18/03/2022

BDNS (Identif.): 614852.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán acceder ás axudas as persoas físicas (autónomas) e xurídicas xestoras de salas de artes escénicas de titularidade privada, sempre que se dean as seguintes circunstancias:
a) A persoa solicitante deberá probar a dispoñibilidade da sala mediante copia de escritura, contrato de alugueiro ou calquera documento válido en dereito.
b) A persoa solicitante deberá estar en posesión da correspondente licenza de apertura da sala para poder desenvolver a axuda que solicita.
c) A sala deberá ter unha capacidade igual ou inferior a 150 localidades.
d) A persoa solicitante deberá acreditar que a sala para a cal solicita a axuda realizou un mínimo de 30 representacións no ano 2021.
Segundo. Finalidade
Establecer e aprobar as bases reguladoras, en réxime de concorrencia competitiva, das subvencións establecidas pola Agadic para impulsar o desenvolvemento da programación de carácter profesional, das salas de artes escénicas de titularidade privada e así fomentar a súa estabilidade e consolidación e aprobar a convocatoria para o ano 2022.
Terceiro. Bases reguladoras
Resolución do 8 de marzo de 2022 pola que se establecen as bases, en réxime de concorrencia competitiva, de subvencións a salas de artes escénicas de titularidade privada e se convocan para o ano 2022 (código de procedemento CT402D).
Cuarto. Importe
O importe global máximo da subvención será de 150.000 euros, suma que irá con cargo á aplicación orzamentaria 10.A1.432B.770 do orzamento de gastos de Agadic, código do proxecto 2015-0003.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 8 de marzo de 2022
RESOLUCIÓN do 11 de marzo de 2022 pola que se dá publicidade da relación das persoas beneficiarias do programa de axudas para contribuír a minimizar o impacto económico e social da COVID-19 nos alugueiros de vivenda habitual no ano 2021 (código de procedemento VI432E).
Instituto Galego da Vivenda e Solo — III. Outras disposicións — 21/03/2022

De conformidade co disposto no artigo 17 da Lei 1/2016, do 18 de xaneiro, de transparencia e bo goberno, así como no artigo 15 da Lei 9/2007, do 13 de xuño, de subvencións de Galicia,
Dar publicidade á relación das persoas beneficiarias e o importe das axudas concedidas polo Instituto Galego da Vivenda e Solo (en diante, IGVS), con cargo aos orzamentos xerais da Comunidade Autónoma de Galicia para o ano 2021, relativo á resolución de convocatoria do seguinte programa:
Subvencións para contribuír a minimizar o impacto económico e social da COVID-19 nos alugueiros de vivenda habitual do Plan estatal de vivenda 2018-2021.
a) Norma reguladora da convocatoria: Resolución do 26 de febreiro de 2021 pola que se establecen as bases reguladoras das subvencións do programa de axudas para contribuír a minimizar o impacto económico e social da COVID-19 nos alugueiros de vivenda habitual, e se procede á súa convocatoria para o ano 2021 (código de procedemento VI432E).
b) Aplicación orzamentaria: 08.81.451B.480.6.
c) Crédito orzamentario: 2.000.000,00 €.
d) Persoas destinatarias: persoas físicas maiores de idade que sexan titulares, en condición de inquilinas, dun contrato de alugamento de vivenda cunha duración mínima dun ano, que estean empadroadas na vivenda obxecto do contrato na data de presentación da solicitude e que estean en situación de vulnerabilidade económica e social como consecuencia da COVID-19.
e) Finalidade: concesión de axudas ao alugueiro, mediante a adxudicación directa, ás persoas arrendatarias de vivenda habitual que, como consecuencia do impacto económico e social da COVID-19, teñan problemas transitorios para atender o pagamento parcial ou total do alugueiro. Especificamente, o programa inclúe no seu obxecto a concesión de axudas para facer fronte á devolución das axudas transitorias de financiamento recollidas no artigo 9 do Real decreto lei 11/2020, do 31 de marzo, polo que se adoptan medidas urxentes complementarias no ámbito social e económico para facer fronte á COVID-19, contraídas polas persoas arrendatarias de vivenda habitual a cuxa devolución non puidesen facer fronte.
f) Persoas beneficiarias e importe da axuda concedida a cada unha delas, en €:
Santiago de Compostela, 11 de marzo de 2022
RESOLUCIÓN do 16 de marzo de 2022 pola que se dá publicidade á encomenda do Servizo Galego de Saúde á Axencia Galega de Infraestruturas para a xestión das actuacións para a redacción do proxecto e a execución das obras de reforma do centro de saúde da Milagrosa (Lugo).
Consellería de Sanidade — III. Outras disposicións — 21/03/2022

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución da Consellería de Sanidade, con data do 14.3.2022, pola que se encomenda á Axencia Galega de Infraestruturas a xestión das actuacións para a redacción do proxecto e a execución das obras de construción do novo centro de saúde da Milagrosa.
– Actividades que vai realizar a Axencia Galega de Infraestruturas:
1. A dirección da redacción do proxecto con base no plan funcional redactado polo Servizo Galego de Saúde, así como a supervisión e aprobación técnica do proxecto.
2. Realizar os actos e negocios xurídicos propios da preparación, selección de contratista, adxudicación e execución dos contratos que sexan precisos para o cumprimento do obxecto da encomenda e, nomeadamente, os de redacción de proxecto, obra, dirección da obra, dirección de execución material e coordinación de seguridade e saúde.
3. Con base no establecido no artigo 62 da LCSP, e no punto 4 desta consideración, asumir a función de responsable do contrato, para o que o órgano de contratación designará a unha persoa física ou xurídica vinculada a esta Axencia, á cal corresponderá supervisar a súa execución, e adoptar as decisións e ditar as instrucións necesarias co fin de asegurar a correcta realización da prestación pactada, dentro do ámbito de facultades que o órgano de contratación lle atribúa.
4. Convocar o Servizo Galego de Saúde para que designe unha persoa representante que asistirá ao acto de recepción das obras en que se levará a cabo a súa entrega.
5. Calquera competencia que lle corresponda en virtude da normativa de aplicación.
A axencia, no desenvolvemento da actividade encomendada, seguirá as directrices e instrucións da Consellería de Sanidade e do Servizo Galego de Saúde, a que lles corresponden os poderes de verificación e control da encomenda.
– Natureza e alcance da xestión encomendada: a encomenda ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén recollida no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: desde o día seguinte á súa sinatura ata a data de finalización do prazo de garantía do mesmo.
Santiago de Compostela, 16 de marzo de 2022
EXTRACTO da Orde do 8 de marzo de 2022 pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2020/21 (código de procedemento ED311B).
Consellería de Cultura, Educación e Universidade — III. Outras disposicións — 21/03/2022

BDNS (Identif.): 615074.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Alumnado que cursase estudos de formación profesional de grao superior no curso 2020/21 (presencial ou a distancia) nalgún centro educativo da Comunidade Autónoma de Galicia e rematase en 2021 cunha cualificación final do ciclo formativo igual ou superior a 8,50.
Segundo. Obxecto
Premios extraordinarios de formación profesional para o alumnado que realizou estudos de formación profesional de grao superior no curso 2020/21 na Comunidade Autónoma de Galicia e rematou en 2021. O alumnado premiado poderá concorrer, logo da súa inscrición, ao correspondente premio nacional de formación profesional de grao superior.
Terceiro. Bases reguladoras
Orde EDU/2128/2011, do 15 de xullo (BOE núm. 180, do 28 de xullo), que crea e regula os premios nacionais de formación profesional de grao superior establecidos pola Lei orgánica 2/2006, do 3 de maio, de educación.
Cuarto. Importe
Vinte e tres (23) premios extraordinarios (un por cada familia de formación profesional de grao superior implantada na Comunidade Autónoma de Galicia) cunha dotación total de 23.000 €, que non poderán exceder os 1.000 € por premio.
Quinto. Prazo de presentación de solicitudes
O prazo de presentación de solicitudes será dun mes desde o día seguinte ao da publicación desta orde no Diario Oficial de Galicia.
Santiago de Compostela, 8 de marzo de 2022
RESOLUCIÓN do 14 de marzo de 2022 pola que se ordena a publicación do Acordo do Consello da Xunta de Galicia do 10 de marzo de 2022 pola que se aproba a relación de postos de traballo da Axencia de Protección da Legalidade Urbanística.
Consellería de Facenda e Administración Pública — III. Outras disposicións — 21/03/2022

A aprobación da relación de postos de traballo da Axencia de Protección da Legalidade Urbanística xustifícase polas necesidades organizativas e funcionais do organismo, así como pola adaptación ás escalas e especialidades dos corpos da Administración xeral e de Administración especial da Administración xeral da Comunidade Autónoma de Galicia recollidos na Lei 2/2015, do 29 de abril, do emprego público de Galicia e a incardinación en áreas funcionais conforme o recollido na Orde do 10 de maio de 2017 pola que se modifica a Orde do 21 de novembro de 1989 pola que se fixan os criterios xerais para a elaboración das relacións de postos de traballo da Comunidade Autónoma de Galicia, se aproba o modelo e se ditan instrucións para cubrilo (
Diario Oficial de Galicia
núm. 90, do 11 de maio).
En consecuencia, por proposta da Axencia de Protección da Legalidade Urbanística e, unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 10 de marzo de 2022, adoptou o seguinte,
Primero. Aprobar a relación de postos de traballo da Axencia de Protección da Legalidade Urbanística nos termos que se sinalan no anexo a este acordo.
Segundo. Clasificar de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación das relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do 10 de marzo de 2022, relativo á aprobación da relación de postos de traballo da Axencia de Protección da Legalidade Urbanística, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (
Diario Oficial de Galicia
núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 14 de marzo de 2022
EXTRACTO da Resolución do 8 de marzo de 2022 pola que se establecen as bases reguladoras, en réxime de concorrencia competitiva, para a concesión de subvencións á creación audiovisual para a promoción do talento audiovisual galego, e se convocan para o ano 2022 (código de procedemento CT207E).
Axencia Galega das Industrias Culturais — III. Outras disposicións — 22/03/2022

BDNS (Identif.): 615842.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
1. Poderán ser beneficiarias destas axudas todas as persoas físicas residentes, cando menos durante un ano previo a esta convocatoria, na Comunidade Autónoma de Galicia ou nun Estado membro da UE, ou que forme parte do acordo que establece a Área Económica Europea.
2. Poderán ser beneficiarias destas axudas as persoas autónomas ou xurídicas que estean constituídas como produtoras independentes no momento de presentaren a solicitude e sexan residentes, cando menos durante un ano previo a esta convocatoria, na Comunidade Autónoma de Galicia ou nun Estado membro da UE, ou que forme parte do acordo que establece a Área Económica Europea.
Segundo.
Finalidade
Aprobar as bases que se inclúen como anexo I, polas que se rexerá a concesión, en réxime de concorrencia competitiva, das axudas da Axencia Galega das Industrias Culturais á creación audiovisual para a promoción do talento audiovisual galego, e proceder á súa convocatoria para o ano 2022.
Terceiro.
Bases reguladoras
Resolución de 8 de marzo de 2022 por la que se establecen las bases reguladoras, en régimen de concurrencia competitiva, para la concesión de subvenciones a la creación audiovisual para la promoción del talento audiovisual gallego, y se convocan para el año 2022 (código de procedimiento CT207E).
Cuarto
Importe
Para a concesión das subvencións destínase un crédito global de 194.000 euros, correspondente ás aplicacións seguintes dos orzamentos da Axencia Galega das Industrias Culturais, que irán repartidas, 66.000 euros con cargo á aplicación orzamentaria 2021.10.A1.432B.480.0. da anualidade 2022 e 128.000 euros da aplicación orzamentaria 10.A1.432B.770.0, distribuídos en dúas anualidades: 15.000 euros da anualidade 2022 e 113.000 euros da anualidade 2023.
Quinto.
Prazo de presentación de solicitudes
O prazo para a presentación das solicitudes será dun mes contado desde o día seguinte ao da publicación da correspondente convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo remata o último día do mes.
Santiago de Compostela, 8 de marzo de 2022
CORRECCIÓN DE ERROS. Decreto 54/2022, do 28 de abril, polo que se crea e regula o Rexistro de Instalacións Deportivas de Galicia (publicado por erro como Decreto 52/2022).
Vicepresidencia primeira e Consellería de Presidencia, Xustiza e Turismo — I. Disposicións xerais — 19/05/2022

Advertido erro no sumario do decreto publicado na páxina 27932, do DOG núm. 91, do 11 de maio de 2022, cómpre facer a seguinte corrección:
Onde di: «DECRETO 52/2022,…», debe dicir: «DECRETO 54/2022,… ».
DECRETO 58/2022, do 15 de maio, polo que se establece a estrutura orgánica da Xunta de Galicia.
Presidencia da Xunta de Galicia — I. Disposicións xerais — 16/05/2022

Elixido e investido polo Parlamento de Galicia dos poderes propios do presidente da Xunta de Galicia, segundo o Estatuto de autonomía, conforme o disposto nos artigos 15 e 18 da Lei 1/1983, do 22 de febreiro, de normas reguladoras da Xunta e da súa Presidencia, en virtude das atribucións que me confire o artigo 26.1 do mesmo texto legal para crear, modificar ou suprimir mediante decreto as vicepresidencias e consellerías da Xunta de Galicia, e tendo en conta os criterios de eficacia e economía que deben inspirar a actuación e a organización administrativa,
Artigo 1
A Xunta de Galicia estará integrada polas vicepresidencias e consellerías que a seguir se relacionan:
– Vicepresidencia Primeira e Consellería de Economía, Industria e Innovación.
– Vicepresidencia Segunda e Consellería de Presidencia, Xustiza e Deportes.
– Consellería de Facenda e Administración Pública.
– Consellería de Medio Ambiente, Territorio e Vivenda.
– Consellería de Infraestruturas e Mobilidade.
– Consellería de Cultura, Educación, Formación Profesional e Universidades.
– Consellería de Promoción do Emprego e Igualdade.
– Consellería de Sanidade.
– Consellería de Política Social e Xuventude.
– Consellería do Medio Rural.
– Consellería do Mar.
Artigo 2
A orde de prelación das consellerías manterase segundo o establecido no artigo anterior.
Disposición transitoria
Mentres non se proceda ao desenvolvemento da estrutura contida neste decreto, os órganos superiores e de dirección existentes manterán a súa estrutura e funcións.
Disposición derrogatoria
Quedan derrogadas cantas disposicións de igual ou inferior rango se opoñan ao disposto neste decreto.
Disposición derradeira primeira
O Consello da Xunta determinará a estrutura orgánica das vicepresidencias e das consellerías previstas neste decreto.
Disposición derradeira segunda
A Consellería de Facenda e Administración Pública realizará as modificacións e habilitacións orzamentarias precisas para o cumprimento do previsto neste decreto.
Disposición derradeira terceira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, quince de maio de dous mil vinte e dous
REAL DECRETO 373/2022, do 12 de maio, polo que se nomea presidente da Xunta de Galicia a Alfonso Rueda Valenzuela.
Presidencia do Goberno — II. Autoridades e persoal — 13/05/2022

De conformidade co disposto nos artigos 152.1 da Constitución e 15.2 do Estatuto de autonomía de Galicia,
Nomeo presidente da Xunta de Galicia a Alfonso Rueda Valenzuela, elixido polo Parlamento de Galicia na sesión celebrada os días 10 e 12 de maio de 2022.
Dado en Madrid o 12 de maio de 2022
EXTRACTO da Resolución do 2 de maio de 2022 pola que se convoca a prórroga para o ano 2022 das subvencións do Programa do bono de alugueiro social destinado ao alugamento de vivendas para as vítimas de violencia de xénero con financiamento do Pacto de Estado contra a violencia de xénero (código de procedemento VI482D).
Instituto Galego da Vivenda e Solo — III. Outras disposicións — 10/05/2022

BDNS (Identif.): 624810.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias desta prórroga aquelas persoas que, resultando beneficiarias desta axuda e non tendo perdido o dereito mediante a oportuna resolución nin esgotado o período máximo da súa duración, finalicen o seu período de desfrute durante o ano 2022 e cumpran os requisitos previstos no artigo 3.3 das bases reguladoras contidas na Orde do 11 de abril de 2019.
Segundo.
Obxecto
Convocar a prórroga ata o 31 de decembro de 2022 das subvencións do Programa do bono de alugueiro social destinado ao alugamento de vivendas para as vítimas de violencia de xénero para todas as persoas que resultasen beneficiarias deste programa nos anos 2019, 2020 e 2021 e que non teñan esgotado o período máximo de duración da axuda, que non pode exceder os tres anos, con financiamento do Pacto de Estado contra a violencia de xénero (código de procedemento VI482D).
Terceiro.
Bases reguladoras
As subvencións deste programa rexeranse polas bases reguladoras establecidas na Orde do 11 de abril de 2019, publicada no
Diario Oficial de Galicia
(en diante, DOG) núm. 78, do 24 de abril.
Cuarto.
Crédito orzamentario
As subvencións previstas nesta convocatoria faranse efectivas con cargo á aplicación orzamentaria 08.81.451B.480.3 dos orzamentos xerais da Comunidade Autónoma de Galicia, para o ano 2022, co código de proxecto 2019 00009, e pola seguinte contía:
Quinto.
Prazo de presentación de solicitudes
O prazo para a presentación de solicitudes desta convocatoria comezará o día seguinte ao da publicación desta resolución no DOG e terminará o día 21 de novembro de 2022, nos seguintes termos:
– Naqueles supostos en que xa tivera rematado durante este ano 2022 o período de percepción da concesión inicial ou da prórroga do bono de alugueiro, a persoa beneficiaria disporá dun mes, contado a partir do día seguinte ao da publicación desta resolución, para solicitar a prórroga da axuda.
– No suposto de que a concesión inicial ou a prórroga da axuda concedida non rematara na data de publicación desta resolución, a solicitude deberá presentarse dentro dos dous meses anteriores á data de remate da concesión inicial ou da prórroga que se estea desfrutando.
Santiago de Compostela, 2 de maio de 2022
EXTRACTO da Orde do 22 de abril de 2022 pola que se establecen as bases reguladoras das axudas destinadas á creación e/ou funcionamento de gabinetes técnicos en materia de igualdade laboral e de oportunidades e contra a fenda salarial, e se procede á súa convocatoria na Comunidade Autónoma de Galicia no exercicio de 2022 (código de procedemento TR807J).
Consellería de Emprego e Igualdade — III. Outras disposicións — 10/05/2022

BDNS (Identif.): 624279.
De conformidade co previsto nos artigos 20.8.a) e 17.3.b) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
As asociacións empresariais intersectoriais no ámbito da Comunidade Autónoma de Galicia constituídas ao abeiro da Lei 19/1977, do 2 de agosto, sobre regulación do dereito de asociación sindical.
As organizacións sindicais intersectoriais, no ámbito da Comunidade Autónoma de Galicia, constituídas ao abeiro da Lei orgánica 11/1985, do 2 de agosto, de liberdade sindical.
Segundo.
Obxecto
.
Esta orde ten por obxecto o establecemento das bases reguladoras e a convocatoria para o ano 2022 da concesión de subvencións, pola Consellería de Emprego e Igualdade, Dirección Xeral de Relacións Laborais, mediante o réxime de concorrencia competitiva co fin de subvencionar a creación e/ou funcionamento de gabinetes técnicos en materia de igualdade laboral e de oportunidades e contra a fenda salarial (código de procedemento TR807J).
Terceiro.
Bases reguladoras
Orde do 22 de abril de 2022 pola que se establecen as bases reguladoras das axudas destinadas á creación e/ou funcionamento de gabinetes técnicos en materia de igualdade laboral e de oportunidades e contra a fenda salarial, e se procede a súa convocatoria na Comunidade Autónoma de Galicia no exercicio de 2022 (código de procedemento TR807J).
Cuarto.
Importe
Contase cun orzamento de 400.000 euros con cargo á aplicación orzamentaria 2022.11.03.324A.480.6, código de proxecto 2019 00016 que se distribuirá do seguinte xeito: o 50 % para as asociacións empresarias e o 50 % restante para as organizacións sindicais intersectoriais.
Quinta.
Prazo de presentación de solicitudes
O prazo para a presentación das solicitudes será dun mes contado desde o día seguinte á publicación desta orde no
Diario Oficial de Galicia
.
Santiago de Compostela, 22 de abril de 2022
RESOLUCIÓN do 2 de maio de 2022, da Secretaría Xeral de Medios, pola que se dá publicidade aos convenios de colaboración subscritos dentro do primeiro cuadrimestre do ano 2022.
Vicepresidencia e Consellería de Presidencia, Administracións Públicas e Xustiza — III. Outras disposicións — 10/05/2022

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos pola Secretaría Xeral de Medios dentro do primeiro cuadrimestre do ano 2022, que se incorporan como anexo a esta resolución.
Santiago de Compostela, 2 de maio de 2022
RESOLUCIÓN do 7 de maio de 2022 pola que se dá publicidade aos convenios subscritos no primeiro cuadrimestre do ano 2022.
Instituto de Estudos do Territorio — III. Outras disposicións — 19/05/2022

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único.
Darlle publicidade á relación dos convenios subscritos polo Instituto de Estudos do Territorio no primeiro cuadrimestre do ano 2022, que se incorpora como anexo a esta resolución.
Santiago de Compostela, 7 de maio de 2022